
ОТЧЕТ за дейността на БНК на ИКОМОС през 2011 г.

Представянето на настоящия отчет се придържа към структурата на приетата от Общото събрание (04.06.2011 г.) Програма за дейността на БНК на ИКОМОС през 2011 година.

І. Организационна дейност

А.
В рамките на Сдружението  
1. Провеждане на Общи събрания на БНК на ИКОМОС. През изминалата година са проведени две Общи събрания – на 4 юни и 17 декември 2011 г. 
На Общото събрание от 4 юни 2011 бяха представени и приети: Отчет за дейността на БНК на ИКОМОС за 2010 г.; Годишен финансов отчет на БНК на ИКОМОС за 2010 г.; Доклад на Контролния съвет; програма на БНК на ИКОМОС за 2010 г.; бюджет на БНК на ИКОМОС за 2011 г.  На заседанието бяха приети следните промени в устава на Сдружението - променя в начина на свикване на ОС и в начина на плащане на членския внос. Бяха проведени избори за нов УС и Контролен съвет. След гласуване ОС избра за членове на новия Управителен съвет за период от три години: доц. Стефан Белишки – Председател; доц.д-р арх. Елена Димитрова – Заместник председател; доц. д-р Мариела Модева-Нанкова – Главен секретар; арх.Иван Халев–Ковчежник и членове доц. д-р Диана Гергова; Румяна Дечева; арх. Костадин Сандев; арх. Габриела Семова-Колева; Светла Койнова-Мечкуева; арх. Емилия Кълева; д-р Станислав Станев. За членове на Контролния съвет за мандат от три години бяха избрани:  доц. д-р Маргарита Ваклинова – председател; арх. Красимира Василева-Младенова; Светослав Георгиев. На събранието бяха връчени и ежегодните награди на БНК на ИКОМОС за високи постижения при изготвянето на дипломна работа на дипломанти от специалност архитектура при УАСГ –арх. Ива Стоаянова и арх. Камелия Гергова . 
На Общото събрание от 17 декември 2011година бе поздравен арх. Боян Кузупов по повод 85-та му годишнина. Арх. Кузупов бе избран за почетен член на БНК на ИКОМОС. ОС прие декларация изготвена съвместно с Дружество „Архитектурно наследство” към САБ в подкрепа на арх. Й. Кандулкова. Доц. Стефан Белишки запозна присъстващите с участието си в 17-та Генерална асамблея на ИКОМОС, като представи на присъстващите структурата, функционирането и ръководните лица в ИКОМОС, както и обстоятелствата във връзка с избирането му за член  на Изпълнителния комитет на  ИКОМОС. Арх. Е. Димитрова направи презентация във връзка с участието й в конференцията на Международния научен комитет за историческите градове, със заглавие: ”Планове за управление на средиземноморските исторически градове и устойчивото развитие”, проведена в гр. Никозия, Кипър. Арх. Радосвета Кирова направи презентация във връзка с участието й в Международна конференция за опазване на културното наследство в гр. Тбилиси, Грузия 20-22 септември 2011 г. Доц. Д. Гергова представи накратко информация за участието си в Международен конгрес за наука и технологии в опазване на културното наследство на Средиземноморието проведен между 22-25 ноември 2011 г. в гр. Истанбул с акценти върху връзката културно наследство- икономика. Доц. М. Нанкова подробно запозна присъстващите с хронологията на участието на БНК на ИКОМОС в поредицата срещи в МК и с неправителствени организации, както и с подписаното от 22 организации Становище за нов старт на процедурата по подготовка на Стратегия за развитие на българската култура до 2020 г. и с участието на арх. Е. Димитрова на общата пресконференция на 8 декември 2011 г. в София прес. Целта бе участие на БНК на ИКОМОС в работните групи за подготовка на Стратегията, което се реализира успешно. На този етап са завършени SWOT и PEST анализите в отделните работни групи и се преминава към работа по мисията, визията, стратегическите цели, приоритети  и  дейностите за реализацията им. Стратегията трябва да бъде представена в цялостен вид до 15 юни 2012г. ОС награди арх. Диана Мощанова, класирана с най- много точки за проекта си като курсист на Екол дьо Шайо и НИНКН. Като радостен факт бе отбелязано, че от 10 отличени курсисти 7 са членове на БНК на ИКОМОС. 
Поради внезапната кончина на Светла Койнова-Мечкуева, член на УС на БНК на ИКОМОС бе избран нов член на нейно място: арх. Любинка Стоилова.
И на двете събрания бяха приети нови членове на БНК на ИКОМОС. 
2. Провеждане на заседания на УС на БНК на ИКОМОС. През отчетния период са проведени пет редовни заседания на УС ( м. април, м. юли, м. октомври, м. ноември и м. декември) и едно по електронен път (м. март). Срещите на Бюрото се провеждат регулярно в зависимост от текущите задачи. За отчетния период са проведени пет заседания.
По време на заседанията на УС са разисквани различни дейности на БНК на ИКОМОС  и текущи въпроси.
(1) УС на БНК на ИКОМОС (на своето заседание от 20.04.2011 г.) разгледа и прие за представяне пред ОС Отчет за дейността на БНК на ИКОМОС за 2010 г.; Годишен финансов отчет на БНК на ИКОМОС за 2010 г.; Програма на БНК на ИКОМОС за 2011 г.; Бюджет на БНК на ИКОМОС за 2010 г. УС определи и прие да продложи за одобрение от Общото събрание промените в Устава във връзка с начина на плащане на членския вонс и размера му за колективните членове. Управителният съвет единодушно издигна кандидатурата на доц. Стефан Белишки за член на Изпълнителния комитет на ИКОМОС. Разгледани и обсъдени бяха и текущи задачи и предложения. 
 (2) УС на БНК на ИКОМОС (на своето заседание от 18.11.2011 г.) обсъди участието на Председателя на БНК на ИКОМОС в Генералната Асамблея на организацията в Париж; финализиране на договори, по които БНК на ИКОМОС е възложител; подготовка на БНК на ИКОМОС за получаване на лиценз за образователни услуги и кандидатстване по проекти; информация за проведени работни срещи по въпроси, засягащи експертното мнение на БНК на ИКОМОС по различни запитвания.
(3) УС на БНК на ИКОМОС (на своето заседание от 15.12.2011 г.) разгледа Доклад на Председателя на БНК на ИКОМОС за Генералната Асамблея на организацията в Париж. УС обсъди позицията на БНК на ИКОМОС относно събитията в Созопол, свързани с опазването на културното наследство. Беше представен доклад за отношението на БНК на ИКОМОС към разработването на Стратегия за развитието на културата в Р България. Обсъждена бе организацията и провеждането на предстоящото Общо събрание 17  декември 2011 г. Доц. Стефан Белишки съобщи, че във взръка с внезапната кончина на Светла Койнова – Мечкуева, член на УС трябва да се направи ново предложение към ОС за нов член на УС и предложи това да бъде арх. Любинка Стоилова. УС единодушно прие кандидатурата и взе решение да я предложи за гласуване на ОС. Бяха разгледани кандидатурите на новите членове, които да бъдат предложени за обсъждане на предстоящото Общо събрание. 
(4) През месец март 2011 г. е проведено 1 заседание по електронен път на УС за участие на Сдружението по приоритетна ос 6 „Мобилност” към Столична програма „Култура”. С цел да бъдат осигурени средства за пътуването на доц. Белишки на 17-та генерална асамблея на ИКОМОС. За съжаление БНК на ИКОМОС не бе одобрен, а финнасирането на част от разходите бе поето от МК.
3. Приемане на нови членове на БНК на ИКОМОС
През изминалата 2011 година, са приети 8 нови индивидуални членове и 1 колективен на БНК на ИКОМОС – Ботаническата градина към СУ „Климент Охридски”. Своето членство възстанови Държавен културен институт „Двореца”, гр. Балчик.
4. Осигуряване и изпращане на членския внос на БНК за 2011 г.

Членският внос за 2011 година е преведен в Секретарията на Международния ИКОМОС. 
5.Честване на 18 април, Международен ден на паметниците на културата

Международният ден на паметниците на културата и забележителните места бе отбелязан на 18 април 2011 г. Темата, обявена от  ICOMOS/International за Световния ден за паметници на културата бе "Наследството на водата" . БНК на ИКОМОС съвместно със САБ организира представяне на две теми посветени на водата: „Невидимото наследство под водите на Черно море”, представена от Христина Ангелова, Директор на  Центъра за подводна археология, гр. Созопол и „Жива вода” – водата в бита и духовния живот, представена от арх. Нина Речникова.
6.Научна програма - провеждане на клубни срещи на БНК за дискусии в областта на консервацията. През 2011 година беше проведена една клубна срещи във връзка с Научната програма на БНК на ИКОМОС.
Темата на срещата беше за развитието на София. Тя се проведе на 16 април 2011 г. от 15:00 ч в залата на Националния археологически институт с музей - БАН. Презентацията бе направена от доц.д-р арх. Елена Димитрова на тема  "Градът като културен проект: пространствени трансформации и културни предизвикателства в развитието на София 1990-2010”. 
Заедно с това БНК на ИКОМОС регулярно изпраща съобщения на своите членове за редица изложби, представяния и конференции, свързани с културното наследство. 
7.Изпращане на новогодишни поздравления до български и чуждестранни партньори

Изготвена е електронна картичка, която беше разпратена на всички членове на БНК, притежаващи e-мейл адреси, както и на нашите партньори в страната и чужбина. 
Освен това картички бяха изпратени по пощата – на останалите членове на БНК и на редица официални лица и ръководни фигури в партньорски организации и институции. 
8.Издръжка на седалището на БНК на ИКОМОС
Седалището на БНК се издържа редовно. През изминалата година бяха направени постъпки пред зам. министъра на културата Тодор Чобанов, БНК на ИКОМОС да бъде освободен от заплащане на наем за наетото помещение. Тъй като тази молба не бе удоволетворена, Сдружението през м. май кандидатства в търг за наемане на по-малко помещение в същата сграда и на същия етаж на пл. Славейков № 11, което респективно намали наема, който заплаща Сдружението.

Б.
В рамките на Международната организация
1. Осъществяване на професионален обмен и съвместни проекти с други национални комитети на ИКОМОС
През м. март доц. С. Белишки е отправил предложение към ИКОМОС Румъния за възсатновяване на отношенията и изготвянето на нови съвместни проекти. 

2. Участие в международни програми, проекти и мисии на ИКОМОС

· През м. септември арх. Радосвета Кирова взе участие в Международна конференция за опазване на културното наследство в гр. Тбилиси, Грузия 20-22 септември 2011 г.
· Иво Велинов през 2011 г. е взел участие в три събития, организирани от Forum UNESCO-University and Heritage (FUUH ), UNESCO World Heritage Centre and the Polytechnic University of Valencia (UPV) Spain.
3. Участие в дейността на международните научни комитети на ИКОМОС

· През м. март Стефан Белишки участва с коментари при обсъждането на работен документ за принципи в обучението по реставрация към Научния кометет по абразование.

· През м. ноември доц. С. Белишки участва в Генералната асамблея на ИКОМОС в Париж и бе избран за член на Изпълнителния комитет. 
· През м. ноември С. Белишки участва в работна среща Научния комитет по стенописи, проведена в дните на Генералната асамблея на ИКОМОС в Париж.
· Арх. Любинка Стоилова е представител в Международния научен комитет за архитектура на 20 век. Участието й в работата бе е осъществено само по електронен път.

· През м. май 2011 г. Светослав Георгиев участва с доклад на тема „Защита на военното наследство: правни, финансови  и административни проблеми”, на срещата на ICLAFI състояла се в  Карлскрона, Швеция.

· През м. декември 2011 г. Иво Велинов участва в срещата на ICIP, която се проведе в Париж по време на  17та генерална асамблея на ИКОМОС.  
4.Участие в редовните сесии на Консултативния и Изпълнителния комитети на ИКОМОС

· През месец март доц. Стефан Белишки взе участие в срещата на Изпълнителния комитет и на World Heritage Working Group в Париж, Франция;
II.
Информационна дейност и популяризиране у нас и в чужбина

4. Осигуряване на информационен обмен с документационния център на ИКОМОС в Париж и с други национални комитети

Поддържат се редовни контакти с центъра в Париж и своевременно се изпраща информация за текущи и предстоящи събития до членовете на БНК на ИКОМОС. Редовно се получава и изпраща членовете на Сдружението на информационния бюлетин от ICOMOS International и ИКОМОС Австралия. 
5. Поддържане на ИНТЕРНЕТ-страницата на БНК на ИКОМОС. Разпространяване на периодична информация до членовете на БНК по различни поводи
През изминалата 2011 година стартира нов сайт. Помощ в създаването на задание оказаха колегите арх. Цветомир Ценков и арх. Миглена Набоко. Уебсайтът на БНК на ИКОМОС се администрира редовно. Регулярно чрез него се извършва разпространяване на периодична информация до членовете на БНК по всякакви теми от общ интерес за тях – предстоящи национални и международни прояви, събития от живота на ИКОМОС и БНК, инициативи на БНК, документи, изготвяни от него по различни поводи и др. 

Ръководството на БНК на ИКОМОС се надява на по-голяма активност на своите членове във връзка с функционирането на новия сайт, както и с допълване и актуализиране на информацията за публикуване в тематичните линкове.

6. Поддържане на активни контакти с националните и специализираните медии
БНК на ИКОМОС участва в няколко медийни кампании, свързани с подготовката на нова Стратегия за развитие на българската култура, както и с отделни проблеми като например случаите, в които сигнализира за застрашени паметници на културата в Рациария, Созопол и Несебър. Отделни членове на ИКОМОС също се включиха в различни медийни изяви по споменатите случаи.
7. Участие в международни и национални срещи 
· Представители на БНК на ИКОМОС участват регулярно в заседанията на Българския институт за стандартизация, проф. Валентин Тодорв в технически комитет (ТК346) и арх. Доника Георгиева в технически комитет по стандартизация (ТК94) “Опазване на културното наследство”. 
· Представители на БНК на ИКОМОС вземат активно участие в различни работни групи на МК за разработване на проекти за подзаконови нормативни документи. Представители на БНК на ИКОМОС за подготовка на Стратегията за развитие на културата са:
• Стефан Белишки в работните групи „Недвижимо културно наследство”, „Движимо културно наследство”, „Образование”.
• Доц. д-р Мариела Нанкова, външен координатор на РГ „Недвижимо културно наследтво”, участва в работата на РГ „Образование” и РГ „Културен туризъм”.
· Стефко Аенски в работната група за изготвяне на Наредба за определяне категорията на недвижимите културни ценности.

Други членове на Сдружението участници в същите работни групи, но представители на други организации са Аблена Мазакова, Диана Гергова, проф. Тодор Кръстев, арх. Уляна Малеева, Елена Панджарова, арх. Валентина Едрева, арх. Дафина Барфончовска, арх. Васил Китов.
III. Реализиране на проекти
1. „Разработване на идеен и работен проект за консервация, реставрация и социализация на църквата „Св. Йоан Кръстител” в гр. Несебър, паметник на културата от световно значение", община Несебър 
В началото на 2011 г., във връзка с желанието на Община Несебър за кандидатстване с цялостно проектно предложение по Схема за предоставяне на безвъзмездна финансова помощ: BG161PO001/3.1-03/2010 „Подкрепа за развитието на природни, културни и исторически атракции” по Оперативна програма "Регионално развитие" 2007 - 2013 г., Приоритетна ос 3: „Устойчиво развитие на туризма”, Oперация 3.1: „Подобряване на туристическите атракции и свързаната с тях инфраструктура”, бе разработен, съгласуван с НИНКН и предаден и проект във фаза "Технически проект" за  Консервация, реставрация и социализация на църквата „Св. Йоан Кръстител” град Несебър.  След съгласуването с НИНКН проекта продължи да се разработва и в последна фаза "Работен проект", като през м. 02/2012 бе предаден от колектива за съгласуване от НИНКН. 
2.. "Специализирана схема за устройство на културно-туристически маршрут "Духовен път", фрагмент от църква "Св. Йоан Кръстител" до църкви "Св. Параскева" и "Св. Архангели Михаил и Гавраил", град Несебър"
В началото на месец декември 2010 г., Община Несебър се обръща чрез БНК на ИКОМОС към авторския колектив, предложил идеята за "Духовен път" в Стария Несебър, като част от "Концепция за консервация, реставрация и социализация на църквата "Св. Йоан  Кръстител", град Несебър" с молба за разработка. През месец декември е разработен "План за развитие на културно-туристически маршрут "Духовен път" в историческия град Несебър”. На тази основа и във връзка с желанието на Община Несебър за кандидатстване с цялостно проектно предложение по Схема за предоставяне на безвъзмездна финансова помощ: BG161PO001/3.1-03/2010 „Подкрепа за развитието на природни, културни и исторически атракции” по Оперативна програма "Регионално развитие" 2007 - 2013 г., Приоритетна ос 3: „Устойчиво развитие на туризма”, Oперация 3.1: „Подобряване на туристическите атракции и свързаната с тях инфраструктура”, в началото на 2011 г. бе разработен, съгласуван с НИНКН и предаден проект "Специализирана схема за устройство на културно-туристически маршрут "Духовен път", фрагмент от църква "Св. Йоан Кръстител" до църкви "Св. Параскева" и "Св. Архангели Михаил и Гавраил", град Несебър" във фаза "Технически проект". 
3. Проект “Консервация и реставрация на църквите “Св. Параскева” и "Св.Архангели Михаил и Гавраил" в Несебър” –. 
През 2010 година бяха разработен и съгласуван с НИНКН проектът във фаза "Идеен проект". В началото на 2011 г. във връзка с желанието на Община Несебър за кандидатстване с цялостно проектно предложение по Схема за предоставяне на безвъзмездна финансова помощ: BG161PO001/3.1-03/2010 „Подкрепа за развитието на природни, културни и исторически атракции” по Оперативна програма "Регионално развитие" 2007 - 2013 г., Приоритетна ос 3: „Устойчиво развитие на туризма”, Oперация 3.1: „Подобряване на туристическите атракции и свързаната с тях инфраструктура”, бе разработен, съгласуван с НИНКН и предаден и проект за църквата "Св. Параксева" и околното пространство във фаза "Технически проект". 
За църквата “Св. Архангели Михаил и Гавраил” през 2011 г. е разработен проект за консервация и социализация във фаза “Работен проект”.

И двете разработки са финансирани от Община Несебър. 
2. Проект “Международни помощи за Български паметници на културата”

През м. ноември – декември е изготвен и подаден към Попечителския фонд на американския посланик за опазване паметниците на културата, проект за изграждане на защитно покритие на църквата Св.Тодор в Бобошево. Все още се очакват крайните резултати. През м. април стана ясно, че проектът на БНК на ИКОМОС е един от номинираните, който е изпратен във Вашингтон  и там ще се сътезава с проекти от целия свят.
2. 3. Проект “Партньорство”. През 2011 г. е осъществено сътрудничество с: 
· Съюза на архитектите в България – участие в Националната кампания „Наследство в риск”; и във връзка с участието на БНК на ИКОМОС в провеждането на ЕДН, честванията на 18 април и други съвместни прояви.
· .Национален археологически институт с музей при БАН - във връзка с реализирането на съвместни събития. 
· Министерството на културата във връзка с участие на членове на БНК на ИКОМОС в различни работни групи свързани с опазването на културното наследство.

· други неправителствени и сродни организации с идеална цел: Асоциация на реставраторите в България, Национално Сдружение на Общините в Република България, АКТ, БНК на ИКОМ, ДОКОМОМО - България, СБХ - секция "Реставрация"  и др. 
Изготвил: 

